APSTIPRINĀTS:

2022.gada 27.maijā

SIA “Grīvas poliklīnika”

Iepirkuma komisijas sēdē

Protokols Nr.1

**SIA “GRĪVAS POLIKLĪNIKA”**

ATKLĀTA KONKURSA

**“Ultrasonogrāfijas iekārtas piegāde”**

**NOLIKUMS**

Pasūtījuma identifikācijas

Nr. GP 2022/01

Daugavpilī 2022.g.

**1. Vispārīgā informācija**

## Iepirkuma identifikācijas numurs

Iepirkuma identifikācijas numurs ir GP 2022/01

## Pasūtītājs

|  |  |
| --- | --- |
| Nosaukums | Sabiedrība ar ierobežotu atbildību “Grīvas poliklīnika” |
| Reģistrācijas Nr.: | 41503015297 |
| Adrese: | Lielā iela 42, Daugavpils, LV-5418 |
| Pasūtītāja interneta adrese: | <http://www.grivaspoliklinika.lv> |
| Pasūtītāja pircēja profila adrese Elektronisko iepirkumu sistēmā: | <https://www.eis.gov.lv/EKEIS/Supplier/Organizer/4947> |

**1.2.1.** Atklāto konkursu organizē un realizē ar SIA “Grīvas poliklīnika” valdes 27.05.2022. rīkojumu Nr.7 apstiprinātā iepirkumu komisija.

## Pretendents

1.3.1. Pretendents — piegādātājs, kurš ir iesniedzis piedāvājumu.

1.3.2. Piegādātājs — fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt Pakalpojumus.

## Iepirkuma priekšmets

1.4.1. Iepirkuma priekšmets ir ultrasonogrāfijas iekārtas piegāde (saskaņā ar tehnisko specifikāciju, kas pievienota atklāta konkursa nolikuma 1.pielikumā).

1.4.2. Tehniskā specifikācija Pretendentiem ir pieejama elektroniskā veidā Pasūtītāja profilā Elektronisko Iepirkumu Sistēmā e-konkursu apakšsistēmā <https://www.eis.gov.lv/EKEIS/Supplier/Organizer/4947>

1.4.3. Iepirkuma priekšmets netiek dalīts daļās.

1.4.4. Pretendents piedāvājumus var iesniegt par visu iepirkuma priekšmetu kopumā (saskaņā ar tehniskās specifikācijas prasībām).

1.4.5. CPV kods – 33124120-2 - Ultraskaņas diagnostikas ierīces.

## Līguma izpildes laiks un vieta.

### Līguma izpildes termiņš:

### 1.5.1.1. Piegādes termiņš ir 2 mēnešu laikā no līguma noslēgšanas dienas.

### 1.5.1.2. Garantijas nosacījumi ir spēkā ne mazāk kā 24 (divpadsmit četri) mēneši atbilstoši tehniskai specifikācijai (2.pielikums).

1.5.2. Līguma izpildes vieta: SIA “Grīvas poliklīnika”, Lielā ielā 42, Daugavpilī.

## 1.6. Iespējas iepazīties ar konkursa nolikumu un saņemt to.

1.6.1. Pretendenti ar iepirkuma nolikumu var iepazīties un lejupielādēt EIS e-konkursu apakšsistēmā [www.eis.gov.lv](http://www.eis.gov.lv).

1.6.2. Ieinteresētais Pretendents uzņemas atbildību sekot līdzi turpmākām izmaiņām iepirkuma nolikumā, kā arī iepirkuma komisijas sniegtajām atbildēm uz ieinteresēto Pretendentu jautājumiem, kas tiek publicētas EIS e-konkursu apakšsistēmā [www.eis.gov.lv](http://www.eis.gov.lv), pie konkrēta iepirkuma.

1.6.3. Ieinteresētais piegādātājs EIS e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[[1]](#footnote-1)

## 1.7. Piedāvājumu iesniegšanas un atvēršanas vieta, datums, laiks un kārtība.

1.7.1. Piedāvājumi jāiesniedz līdz **2022.gada 27.jūnija plkst.10.00**, EIS e-konkursu apakšsistēmā**.**

1.7.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.

1.7.3. Pretendentu piedāvājumi, kas saņemti ārpus EIS e-konkursu apakšsistēmas, netiks atvērti un neatvērti tiks nosūtīti atpakaļ iesniedzējam.

1.7.4. Piedāvājumu atvēršana notiks **2022.gada 27.jūnijā plkst.10.00,** Lielā ielā 42, Daugavpilī, SIA “Grīvas poliklīnika”. Piedāvājumu atvēršana notiek, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.

1.7.5. Piedāvājumu atvēršanas sanāksme ir atklāta, tajā var piedalīties jebkura ieinteresētā persona. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

1.7.6. Piedāvājumu atvēršanas norise tiek protokolēta.

1.7.7. Pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.

1.7.8. Pretendenti ar Iepirkumu komisijas atvēršanas sēdes protokolu var iepazīties tīmekļvietnē [www.eis.gov.lv](http://www.eis.gov.lv), pie konkrētā iepirkuma.

## 1.8. Prasības attiecībā uz piedāvājuma noformējumu un iesniegšanu

1.8.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

1.8.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

1.8.1.2. elektroniski aizpildāmos dokumentus elektroniski sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.8.1.3. elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.8.2. Sagatavojot piedāvājumu, pretendents ievēro, ka:

1.8.2.1. Pieteikuma veidlapa, tehniskais un finanšu piedāvājums saskaņā ar e‑konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā.

1.8.2.2. Piedāvājums jāparaksta ar EIS piedāvāto elektronisko parakstu (sistēmas parakstu) vai ar drošu elektronisko parakstu un laika zīmogu Pretendenta pārstāvim, kuram ir paraksta tiesības vai tā pilnvarotai personai. Personas, kura paraksta piedāvājumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja piedāvājumu paraksta pretendenta pilnvarota persona, piedāvājumam ir jāpievieno attiecīgais dokuments par paraksta tiesīgās personas izdotu pilnvaru. Ja piedāvājumu iesniedz personu apvienība, tad piedāvājumu paraksta personu apvienības pilnvarotais pārstāvis.

1.8.2.3.citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

1.8.3. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.

1.8.4. Visi iesniedzamie dokumenti jānoformē atbilstoši 2010.gada 6.maija likuma “Dokumentu juridiskā spēka likums” prasībām un ievērojot 2018.gada 4.septembra MK Noteikumus Nr.558 “Dokumentu izstrādāšanas un noformēšanas kārtība”.

1.8.5. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja Iepirkumu komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.

1.8.6. Visas piedāvātās cenas norāda euro (EUR) bez pievienotās vērtības nodokļa (PVN). Finanšu piedā*v*ājumā vienības cenas norāda 4 (četri) cipari aiz komata. Kopējo piedāvājuma summu norāda ar 2 (diviem) cipariem aiz komata.

1.8.7. Iesniedzot piedāvājumu, pretendents pilnībā atzīst visus Nolikumā (t.sk. Nolikuma pielikumos un formās, kuras ir ievietotas e-konkursu apakšsistēmā šā iepirkuma profila sadaļās) ietvertos nosacījumus.

1.8.8. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.

1.8.9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

Ja piedāvājums saturēs kādu no šajā punktā minētajiem riskiem, tas netiks izskatīts.

1.8.10. Pretendenta iesniegtajam piedāvājumam jāatbilst atklāta konkursa nolikumā norādītajām prasībām un tam jāsastāv no atsevišķiem elektroniskajiem dokumentiem:

1.8.10.1. Pretendenta pārstāvja ar paraksta tiesībām parakstīts **pieteikums** par piedalīšanos atklāta konkursā, saskaņā ar EIS e-konkursu apakšsistēmā konkursa sadaļā publicēto veidlapu (1*.*pielikums). Ja pieteikumu paraksta pilnvarota persona, jāpievieno pilnvaru (ir iesniedzama elektroniski kopā ar piedāvājumu). Ja piedāvājumu iesniedz personu grupa, piedāvājumu paraksta visas personas, kas iekļautas personu grupā. Piedāvājumā norāda arī personu, kura pārstāv personu grupu atklāta konkursā, kā arī katras personas atbildības apjomu. Ja piedāvājumu iesniedz ārvalstī reģistrēts vai pastāvīgi dzīvojošs Pretendents, tad Pretendentam jāiesniedz kompetentas institūcijas dokumenta kopija, kas apliecina, ka Pretendents un tā norādītais personāls ir atbilstoši reģistrēts, licencēts vai sertificēts un dokumenta kopija, kas apliecina Pretendenta paraksttiesīgās personas tiesības;

1.8.10.2. **Apliecinājums** par neatkarīgi izstrādātu piedāvājumu (5.pielikums).

1.8.10.3. Pretendenta **atlases dokumenti** (nolikuma 3.sadaļa);

1.8.10.4.**Tehniskais piedāvājums**, kas sagatavots atbilstoši nolikuma 3.pielikumam;

1.8.10.5. F**inanšu piedāvājums**, kas sagatavots atbilstoši nolikuma 4.pielikumam.

1.8.11. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu pasūtītājam.

1.8.12. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.

1.8.13. Gadījumā, ja pretendenta piedāvājums nav noformēts atbilstoši šī nolikuma prasībām, iepirkuma komisija lemj par tā tālāku izskatīšanu.

1.8.14. Pretendents var iesniegt tikai vienu piedāvājumu. Ja pretendents iesniedz piedāvājumu variantus – pretendenta piedāvājums tiks noraidīts.

1.8.15. Piedāvājumi, kuri iesniegti pēc nolikuma 1.7.1.apakšpunktā minētā termiņa vai, kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks vērtēti un neatvērti tiks nosūtīti atpakaļ iesniedzējam.

1.8.16. Pretendents līdz piedāvājumu iesniegšanas termiņa beigām var atsaukt savu piedāvājumu, elektroniski EIS e-konkursu apakšsistēmā iesniedzot iepirkuma komisijai paziņojumu.

1.8.17. Pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot EIS e-konkursu apakšsistēmā grozīto piedāvājumu vai tā daļu un parakstot grozījumus ar drošu elektronisko parakstu un laika zīmogu vai ar EIS e-konkursu apakšsistēmas piedāvāto elektronisko parakstu.

## 1.9. Iepirkuma metode.

1.9.1. Atklāts konkurss. Veicot šo iepirkumu procedūru Pasūtītājs un tā organizētā iepirkumu komisija ievēro Publisko iepirkumu likumu.

## 1.10. Finansēšanas avots.

1.10.1. Pasūtītāja pašu finansējums.

## 1.11. Konkursa nolikuma izskaidrojums. Kontaktpersonas.

1.11.1. Iepirkuma komisija un ieinteresētais piegādātājs vai Pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Pasūtītāja kontaktpersonas:

|  |  |
| --- | --- |
| Vārds, uzvārds: | **Vita Kukjāne** |
| Amats: | galvenā māsa |
| Adrese: | Lielā iela 42, Daugavpils, LV-5418 |
| Tālrunis: | +371 6 5422876, +371 65422844 |
| e-pasts: | grivas.poliklinika@inbox.lv |

1.11.2. Ieinteresētie Pretendenti, jautājumus par nolikumu uzdot rakstiski, izmantojot pastu vai e-pastu (kas norādīti nolikuma 1.11.1.punktā), adresējot to Iepirkuma komisijai.

1.11.3. Ja Pretendents ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Pasūtītājs nodrošina brīvu un tiešu elektronisku pieeju iepirkuma dokumentiem, tāpēc vienlaikus ar papildu informācijas nosūtīšanu Pretendentam, kas uzdevis jautājumu, ievieto šo informāciju EIS e-konkursu apakšsistēmā [www.eis.gov.lv](http://www.eis.gov.lv), pie konkrētā iepirkuma, kurā ir pieejami iepirkuma dokumenti, norādot arī uzdoto jautājumu.

## 1.12. Konkursa nolikuma grozījumi

1.12.1. Iepirkuma komisija var izdarīt grozījumus atklāta konkursa nolikumā pēc paziņojuma ievietošanas interneta vietnē, par to nosūtot citu paziņojumu Iepirkumu uzraudzības birojam. Izdarot grozījumus, tiek mainīti arī piedāvājuma iesniegšanas termiņi atbilstoši normatīvajos aktos noteiktajam.

1.12.2. Tā kā pasūtītājs nodrošina brīvu un tiešu elektronisku pieeju iepirkuma procedūras dokumentiem, tas ievieto šo informāciju tīmekļvietnē [www.eis.gov.lv](http://www.eis.gov.lv), pie konkrētā iepirkuma, kurā ir pieejami iepirkuma procedūras dokumenti. Pasūtītājs ievieto informāciju par grozījumiem pircēja profilā ne vēlāk kā dienu pēc tam, kad paziņojums par izmaiņām vai papildu informāciju iesniegts Iepirkumu uzraudzības birojam publicēšanai.

**1.13.** **Iepirkuma procedūras pārtraukšana, ja tikai viens pretendents atbilst izvirzītajām prasībām**

1.13.1. Ja piedāvājumu attiecīgajā iepirkuma pozīcijā ir iesniedzis tikai viens piegādātājs, iepirkuma komisija sagatavo un pasūtītājs ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas.

1.13.2. Ja iepirkuma komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru.

1.14. **Paziņojums par atklāta konkursa rezultātiem**

1.14.1. Trīs (3) darba dienu laikā pēc lēmuma pieņemšanas par iepirkuma līgumu slēgšanu vai iepirkuma procedūras izbeigšanu, vai neizvēloties nevienu piedāvājumu, iepirkuma komisija vienlaikus informē visus Pretendentus par pieņemto lēmumu, nosūtot paziņojumu visiem pretendentiem pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, un saglabājot pierādījumus par informācijas nosūtīšanas datumu un veidu, kā arī publicē lēmumu EIS e-konkursu apakšsistēmā [www.eis.gov.lv](http://www.eis.gov.lv), pie konkrēta iepirkuma.

1.14.2. Pasūtītajs 10 darbdienu laikā pēc tam, kad noslēgts iepirkuma līgums vai vispārīgā vienošanās vai pieņemts lēmums par iepirkuma procedūras izbeigsanu vai pārtraukšanu iesniedz publicēsanai paziņojumu par līguma slēgšanas tiesību piešķirsanu.

1. **PRETENDENTA ATLASES PRASĪBAS**

2.1. Visi pretendenti piedalās konkursā uz vienādu noteikumu un vienlīdzības pamata, kā arī balstoties uz atklātības, brīvas konkurences un samērīguma principiem.

2.2. Pretendents normatīvajos aktos noteiktajā kārtībā ir reģistrēts komercreģistrā Latvijas Republikā vai līdzvērtīgā uzņēmējdarbību/komercdarbību reģistra iestādē ārvalstīs (ja piedāvājumu iesniedz piegādātāju apvienība vai personālsabiedrība, tad šī prasība attiecināma arī atsevišķi uz katru piegādātāju apvienības (personālsabiedrības) dalībnieku);

2.3. Pretendents iesniedz sarakstu ar apakšuzņēmējiem un to apliecinājumus par piekrišanu sniegt konkrētus pakalpojumus, piegādes, norādot tikai apakšuzņēmējus, kuru sniedzamo pakalpojumu, piegādes vērtība ir 10 procenti no kopējās Līguma vērtības vai lielāka, un katram šādam apakšuzņēmējam izpildei nododamo Līguma daļu. Jānorāda arī apakšuzņēmēja apakšuzņēmējus, kuru piegādes vai pakalpojuma vērtība ir 10% no kopējās Līguma vērtības vai lielāka.

Publisko iepirkumu likuma izpratnē apakšuzņēmējs ir Pretendenta vai apakšuzņēmēja piesaistīta vai nolīgta persona, kura sniedz pakalpojumus, piegādes, kas nepieciešami ar Pasūtītāja noslēgta publiska, pakalpojumu vai piegādes līguma izpildei neatkarīgi no tā, vai šī persona pakalpojumus vai piegādes sniedz Pretendentam vai citam apakšuzņēmējam. Apakšuzņēmēja sniedzamo pakalpojumu/piegādes kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu/piegādes vērtību. Par saistīto uzņēmumu Publisko iepirkumu likuma izpratnē uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

2.3.1. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste pieļaujama tikai iepirkuma līgumā norādītajā kārtībā un gadījumos, ievērojot Publisko iepirkumu likuma 62.panta normas.

2.3.2. Gadījumā, ja Pretendents neplāno piesaistīt apakšuzņēmējus, Pretendents iesniedz rakstisku apliecinājumu par to, ka Līgumam izpildei nav plānots piesaistīt apakšuzņēmējus.

2.4. Pretendentam ir tiesības izplatīt piedāvājumā minēto Ierīci un nodrošināt tās servisu un remontu Latvijas Republikā.

2.5. Ierīcei jābūt CE marķētai.

2.6. Pretendenta rīcībā ir vismaz viens servisa inženieris, kurš ir Ierīces ražotāja vai autorizēta dīlera apmācīts attiecīgā medicīnas aprīkojuma uzstādīšanai, servisa un remonta veikšanai.

2.7. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

**3.** **Prasības attiecībā uz iesniedzamo informāciju**

3.1. Lai būtu iespējams noteikt, vai pretendentam un pretendenta norādītajām personām, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ir pietiekama kvalifikācija, nepieciešamās profesionālās un tehniskās spējas, tam jāiesniedz:

3.1.1. Pretendenta pieteikums par piedalīšanos konkursā atbilstoši nolikuma 1.pielikumam, kuru parakstījis pretendenta vadītājs ar paraksta tiesībām vai pilnvarota persona; Ja piedāvājumu iesniedz personu grupa, pieteikums dalībai iepirkumā jāparaksta visām personām, kas ietilpst personu grupā.

Personu apvienības gadījumā papildus jāiesniedz:

-pilnvara par personu apvienības izvirzīto pārstāvi, kas pārstāv personu apvienību iepirkumā un personu apvienības vārdā ir pilnvarota parakstīt visu konkursa dokumentāciju;

-informācija par personu apvienībā ietilpstošajiem dalībniekiem: dalībnieka nosaukums, reģistrācijas numurs, adrese, kontaktpersona un tās tālruņa numurs;

-visu personu apvienības dalībnieku parakstīta saistību raksta (protokola, vienošanās, līguma vai cita dokumenta) kopija, kurā norādīts personu apvienības dalībnieku atbildības sadalījums procentos, kā arī, ka personu apvienības dalībnieki ir vienojušies par personālsabiedrības līguma noslēgšanu vai sabiedrības dibināšanu uzvaras gadījumā;

-Ja pretendents plāno iesaistīt līguma izpildē apakšuzņēmējus, nododot tiem pakalpojumu, piegādes veikšanu vismaz 10 procentu vērtībā no kopējās iepirkuma līguma vērtības, tas iesniedz visu apakšuzņēmēju sarakstu (6.pielikums) un katra šāda apakšuzņēmēja apliecinājumu par gatavību piedalīties pakalpojumu, piegādes sniegšanā, norādot tos pakalpojumus, piegādes kurus viņš paredz veikt (nododamā līguma daļa), kā arī katram apakšuzņēmējam nododamo darbu apjoms procentos (finansiālā vērtība) no kopējās iepirkuma līguma vērtības. Par apakšuzņēmējiem iepirkuma ietvaros tiek uzskatīti arī apakšuzņēmēja apakšuzņēmēji. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību.

3.1.2. Ārvalsts reģsitrētam Pretendentam (t.sk. arī apakšuzņēmējam, piegādātāju apvienības vai personālsabiedrības dalībniekiem) – komersanta reģistrācijas apliecības kopiju vai citas ārvalstu institūcijas izsniegtas izziņas kopija, kas apliecina, ka komersants ir reģsitrēts normatīvajos aktos noteiktajos gadījumos kārtībā, ja attiecīgās valsts normatīvie akti paredz reģsitrāciju, vai norādīt publiski pieejamu reģsitru, kur pasūtītājs varētu pārliecināties par pretendenta reģistrācijas faktu.

3.1.3. Apliecinājums par neatkarīgi izstrādātu piedāvājumu, kas noformēts atbilstoši nolikuma 5.pielikumā dotajam paraugam.

3.1.4. Apliecinājums no ražotāja vai no ražotāja autorizēta dīlera, ka Pretendentam ir tiesības izplatīt piedāvājumā minēto Ierīci, nodrošināt tās servisu un remontu Latvijas Republikas teritorijā.

Ja iesniegti ražotāja autorizēta pārstāvja izsniegti apliecinoši dokumenti, tad tie ir jāpapildina ar ražotāja izdotu dokumentu, kas apliecina šī autorizētā pārstāvja tiesības nodot pilnvarojumu trešajām pusēm ražotāja produkta izplatīšanai.

3.2. Pasūtītājs pieņem Eiropas vienoto iepirkuma procedūras dokumentu (ESPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja **pretendents izvēlējies iesniegt** ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu, piegādes vērtība ir vismaz 10 procenti no Līguma vērtības. Piegādātāju apvienība iesniedz atsevišķu ESPD par katru tās dalībnieku.

3.3. Pretendents var Pasūtītājam iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

ESPD rīka adrese, kur iespējams izveidot un aizpildīt ESPD dokumentu:

<http://espd.eis.gov.lv/>. Aizpildītu ESPD Pretendents saglabā un iesniedz EIS e-konkursu apakšsistēmā, pie konkrēta iepirkuma.

3.4. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

3.5. **Tehniskais piedāvājums,** atbilstoši nolikuma 3.pielikuma “Tehniskais piedāvājums” veidnei, ievērojot 2.pielikuma “Tehniskā specifikācija” nosacījumus.

3.5.1. Pretendenta apliecinājums, ka tā rīcībā ir vismaz viens piedāvātās Ierīces servisa inženieris, norādot speciālista vārdu un uzvārdu;

3.5.2. Norādītā Ierīces servisa inženiera kvalifikāciju apliecinošo dokumentu kopijas.

3.5.3. Piedāvātās Ierīces CE sertifikāta kopija ka piedāvātā Ierīce atbilst ES direktīvas 93/42/EEK “Par medicīnas ierīcēm” prasībām.

3.6. **Finanšu piedāvājums jāiesniedz** atbilstoši nolikuma 4.pielikuma “Finanšu piedāvājums” veidnei.

3.7. Ārvalstī reģistrētam Pretendentam, kuram atbilstoši citām iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, pēc Pasūtītāja pieprasījuma 10 (desmit) darba dienu laikā ir jāiesniedz attiecīgās ārvalsts kompetentās institūcijas izziņu, kas apliecina, ka uz Pretendentu neattiecas Publisko iepirkumu likuma 42.panta pirmajā daļā noteiktie gadījumi (saskaņā ar Publisko iepirkumu likuma 42.panta desmitās daļas prasībām).

3.8. Ja tādi dokumenti, ar kuriem ārvalstī reģistrēts vai pastāvīgi dzīvojošs Pretendents var apliecināt, ka uz to neattiecas 42. panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo Pretendentu neattiecas 42. panta pirmajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

Ja attiecīgais pretendents desmit darbdienu laikā neiesniedz 3.7. punktā minētos dokumentus, pasūtītājs to izslēdz no dalības iepirkumā procedūras saskaņā ar Latvijas Republikas likumu “Publisko iepirkumu likums” noteikto.

# 4. pretendenta izslēgšanas noteikumi , piedāvājuma izvēles kritēriji un piedāvājumu vērtēšana

4.1. **Piedāvājuma izvēles kritērijs** ir saimnieciski visizdevīgākais piedāvājums katrā iepirkuma priekšmeta daļā, kuru nosaka, ņemot vērā **viszemāko piedāvāto cenu** EUR (bez PVN). Saskaņā ar PIL 51.panta ceturto daļu, Pasūtītājs atklāta konkursa ietvaros piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.

4.1.1. Iepirkuma komisija, pamatojoties uz iepirkuma nolikumā norādītajiem piedāvājuma vērtēšanas un izvēles kritērijiem, katrā daļā izvēlas piedāvājumu ar zemāko kopējo cenu, un kurus iepirkumu komisija atzinusi par atbilstošiem Publisko iepirkumu likuma, šī Nolikuma un Tehnisko specifikāciju prasībām.

4.2. Pretendentu izslēgšanas noteikumu pārbaudi, piedāvājumu noformējuma pārbaudi, pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtās sēdēs.

4.3. Iepirkuma komisija ir tiesīga lūgt Pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

4.4. Iepirkuma komisija izvērtē, vai Piedāvājums sagatavots un noformēts atbilstoši Nolikuma 1.8.punta prasībām. Pretendenti, kuru Piedāvājumi nav noformēti atbilstoši Nolikuma 1.8.punkta prasībām, no tālākās dalības Iepirkumā tiek izslēgti, ja Iepirkuma komisija konstatē, ka Pretendenta Piedāvājuma neatbilstība Nolikuma 1.8.punkta prasībām ir būtiska.

4.5. Iepirkuma komisija izslēdz Pretendentu no turpmākās dalības iepirkuma procedūrā, ja uz Pretendentu attiecas kāds no Publisko iepirkumu likuma 42.panta pirmajā daļā minētajiem izslēgšanas gadījumiem. Pretendentu izslēgšanas gadījumu pārbaudi komisija veiks atbilstoši Publisko iepirkumu likuma 42.pantā noteiktajai kārtībai.

4.6. Ja Pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma 42.panta pirmās daļas 1., 3., 4., 5., 6., vai 7.punktā norādītajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu vai līdzīgu gadījumu atkārtošanos nākotnē. Uzticamības nodrošināšanai iesniegto pierādījumu vērtēšanu Iepirkuma komisija veic saskaņā ar Publisko iepirkumu likuma 43.pantu.

4.7. Iepirkuma komisija noskaidro pretendentu, tajā skaitā personu apvienības vai personālsabiedrības (ja piedāvājumu iesniedz personu apvienība vai personālsabiedrība) un personas, uz kuru iespējām pretendents balstās, lai apliecinātu pretendenta atbilstību kvalifikācijas prasībām, kompetenci un atbilstību paredzamā līguma izpildes prasībām. Pretendenta atlase un kvalifikācijas pārbaude notiek pēc iesniegtajiem atlases dokumentiem, pārbaudot pretendenta atbilstību nolikuma 2.sadaļā izvirzītām prasībām. Ja pretendents neatbilst kādai no nolikuma 2.sadaļā izvirzītajām prasībām, komisija izslēdz pretendentu no turpmākās dalības iepirkuma procedūrā.

4.8. Ja pretendenta piedāvājums neatbilst Nolikumā norādītajam tehnisko specifikāciju prasību līmenim, komisija izslēdz pretendenta piedāvājumu no tālākas dalības iepirkuma procedūrā.

4.9. Iepirkuma komisija pārbauda, vai piedāvājumā nav aritmētisku kļūdu. Ja piedāvājumā konstatētas aritmētiskas kļūdas, tad Iepirkuma komisija kļūdas izlabo un par kļūdu labojumu un laboto piedāvājuma summu paziņo Pretendentam, kura piedāvājumā kļūdas labotas. Vērtējot Pretendenta finanšu piedāvājumu, Iepirkuma komisija ņem vērā kļūdu labojumu.

4.10. Ja piedāvājumu vērtēšanas laikā Iepirkumu komisija konstatē, ka kāds no Pretendentiem iesniedz nepamatoti lētu piedāvājumu, tad Iepirkuma komisija pirms konkrētā piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem nosacījumiem saskaņā ar Publisko iepirkumu likuma 53.pantā minētajiem nosacījumiem.

4.11. Iepirkuma komisija katrā daļā izvēlas saimnieciski visizdevīgāko piedāvājumu, kuru nosaka, ņemot vērā viszemāko piedāvāto cenu EUR (bez PVN), kas atbilst nolikumā minētajām prasībām un tehniskajai specifikācijai.

# Uzvarētāja noteikšana

5.1. Ja Komisija, pirms pieņem lēmumu par Iepirkuma līguma slēgšanu, konstatē, ka vismaz divu Piedāvājumu novērtējums atbilstoši izraudzītajam Piedāvājuma izvēles kritērijam ir vienāds, tā izvēlas Piedāvājumu, kuru iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Ja neviens no Pretendentiem nav nacionāla līmeņa darba devēju organizācijas biedrs un nav noslēdzis koplīgumu ar arodbiedrību, kas ir nacionāla līmeņa arodbiedrības biedre vai arī tādi ir abi Pretendenti, tad Iepirkumu komisija veic izlozi, lai noteiktu uzvarētāju. Izloze tiek veikta, velkot aploksnes, kurās atrodas lapa ar attiecīgo Pretendentu nosaukumu. Aploksni velk Iepirkumu komisijas priekšsēdētāja. Par uzvarētāju tiek atzīts tas Pretendents, kura nosaukums atrodas uz lapas, kuru izvilka Iepirkumu komisijas priekšsēdētājs.

5.2. Iepirkuma komisija katrā daļā izvēlas saimnieciski visizdevīgāko piedāvājumu, kuru nosaka, ņemot vērā viszemāko piedāvāto cenu EUR (bez PVN), kas atbilst nolikumā minētajām prasībām un tehniskajai specifikācijai, un kuru iepirkumu komisija atzinusi par atbilstošu Publisko iepirkumu likuma, šī Nolikuma un Tehnisko specifikāciju prasībām.

5.3. Attiecībā uz Pretendentu, kuram saskaņā ar nolikumā noteikto būtu piešķiramas līguma slēgšanas tiesības, pirms lēmuma par līguma slēgšanas tiesību piešķiršanu pieņemšanas, iepirkuma komisija veic pretendenta izslēgšanas noteikumu pārbaudi saskaņā ar PIL 42.pantā pirmajā daļā noteikto un Starptautisko un Latvijas Republikas nacionālo sankciju likuma 11.1 panta izslēgšanas nosacījumu pārbaudi.

# 6. Iepirkuma līgums

6.1. Iepirkuma rezultātā katrā iepirkuma priekšmeta daļā tiks slēgts Piegades līgums (7.pielikums) ar Pretendentu, kurš būs atzīts par uzvarētāju attiecīgajā daļā, atbilstoši iepirkuma nolikumā norādītajiem piedāvājuma vērtēšanas un izvēles kritērijiem.

6.2. Piegādes līguma noteikumi nedrīkst būt pretrunā ar šajā nolikumā ietvertā līgumprojekta noteikumiem. Piegādes līguma grozījumi ir pieļaujami tikai atbilstoši Publisko iepirkumu likuma 61.pantā noteiktajam.

6.3. Pretendenta iebildumi par nolikumam pievienotā Piegādes līguma projekta nosacījumiem jāizsaka piedāvājumu sagatavošanas laikā Publisko iepirkumu likumā noteiktajā kārtībā. Slēdzot Piegādes līgumu, iebildumi par Piegādes līguma projekta nosacījumiem netiek pieņemti.

6.4. Piegādes līgumu slēdz ne agrāk kā nākamajā darba dienā pēc nogaidīšanas termiņa beigām saskaņā ar Publisko iepirkumu likuma 60.panta regulējumu.

6.5. Ja izraudzītais pretendents atsakās slēgt piegādes līgumu ar pasūtītāju vai neparaksta to 10 (desmit) kalendāro dienu laikā no uzaicinājuma saņemšanas, iepirkuma komisija ir tiesīga izvēlēties nākamo piedāvājumuar zemāko cenu, ņemot vērā MK noteikumu Nr.107 24.punktā noteikto. Ja arī nākamais izraudzītais pretendents atsakās slēgt piegādes līgumu, iepirkuma komisija pieņem lēmumu izbeigt iepirkumu.

***Pielikumā:*** 1.pielikums. Pieteikums par piedalīšanos konkursā.

2. pielikums. Tehniskā specifikācija.

3. pielikums. Tehniskais piedāvājums.

4. pielikums. Finanšu piedāvājums.

5. pielikums. Apliecinājums par neatkarīgi izstrādātu piedāvājumu.

6. pielikums. Apakšuzņēmējiem nododamo darbu saraksts.

7. pielikums. Piegādes līguma projekts.

Komisijas priekšsēdētājs …………………………./V.Kukjāne/

**7. pielikums**

*Atklāta konkursa nolikumam*

*“Ultrasonogrāfijas iekārtas piegāde”*

*Iepirkuma identifikācijas Nr. GP 2022/01*

**Piegādes līgums Nr. \_\_\_\_\_\_\_\_\_\_\_\_** (PROJEKTS)

Daugavpilī, 2022.gada \_\_\_.\_\_\_\_\_\_

**Sabiedrība ar ierobežotu atbildību “Grīvas poliklīnika”**, reģistrācijas Nr.41503015297, juridiskā adrese Lielā ielā 42, Daugavpilī, turpmāk tekstā - “Pasūtītājs”, tās valdes locekļa Andra Pļaskotas personā, kurš darbojas uz statūtu pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_\_\_*,* juridiskā adrese \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, kurš (-a) darbojas uz \_\_\_\_\_\_\_\_\_\_ pamata, turpmāk tekstā “Piegādātājs”, no otras puses, abi kopā un katrs atsevišķi saukti – Puses/Puse, apzinādamies savas darbības juridisko nozīmi un sekas, darbojoties bez maldiem, viltus un spaidiem, pamatojoties uz Pasūtītāja veiktā iepirkuma “Ultrasonogrāfijas iekārtas piegāde”, identifikācijas Nr. GP 2022/01, rezultātiem, noslēdz savā starpā Līgumu (turpmāk- Līgums):

1. **LĪGUMA PRIEKŠMETS**
   1. Piegādātājs pārdod, piegādā, uzstāda, palaiž ekspluatācijā un nodod īpašumā Pasūtītājam, bet Pasūtītājs pērk un pieņem savā īpašumā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Ierīce.

1.2. Piegādātājs apņemas Ierīci piegādāt, uzstādīt un palaist ekspluatācijā Pasūtītājam saskaņā ar Līguma “Tehnisko piedāvājumu” 1.pielikums un “Finanšu piedāvājumu” 2.pielikums, kas ir šī Līguma neatņemamas sastāvdaļas.

1.3. Ierīci Piegādātājs piegādā, uzstāda un palaiž ekspluatācijā SIA “Grīvas poliklīnika” – Lielā ielā 42, Daugavpilī.

1. **LĪGUMA SUMMA UN NORĒĶINU KĀRTĪBA**
   1. Līguma summa par Ierīci bez pievienotās vērtības nodokļa (turpmāk tekstā - PVN) tiek noteikta EUR \_\_\_\_\_\_\_\_\_ (summa vārdiem), PVN \_\_% EUR \_\_\_\_\_\_\_ (summa vārdiem), kopā ar PVN EUR \_\_\_\_\_\_\_\_\_\_\_ (summa vārdiem). PVN summa tiek aprēķināta un norādīta rēķinā saskaņā ar spēkā esošo nodokļa likmi.
   2. Cenā ir iekļauts visas Ierīces iepakojuma, piegādes līdz Pasūtītāja norādītājai vietai, palaišanas ekspluatācijā izmaksas, darbinieku apmācība, kā arī visi nodokļi, nodevas un citi izdevumi, kas saistīti ar Piegādātāja līgumsaistību izpildi. Papildus izmaksas nav pieļaujamas.
   3. Ja saskaņā ar normatīvajiem aktiem tiek grozīta pievienotās vērtības nodokļa likme, Ierīces cena un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Ierīces cena un Līguma summa bez PVN šādā kārtībā nevar tikt grozītas.
   4. Puses vienojas, ka apmaksa par Līguma un tā pielikumos noteiktajām prasībām atbilstošu Ierīci tiek veikta EUR ar pārskaitījumu Piegādātāja norādītajā norēķinu bankas kontā ar 15 (piecpadsmit) kalendāro dienu laikā no visas Ierīces tehniskās dokumentācijas saņemšanas dienas un pieņemšanas – nodošanas akta parakstīšanas un Preču pavadzīmes-rēķina saņemšanas.
   5. Par Ierīces apmaksas dienu tiek uzskatīta diena, kad Pasūtītājs ir pārskaitījis naudu uz Piegādātāja bankas kontu, ko apliecina attiecīgais maksājuma uzdevums.
2. **LĪGUMA IZPILDES KĀRTĪBA UN PRECES PIEŅEMŠANAS-NODOŠANAS KĀRTĪBA**
   1. Piegādātājs piegādā, uzstāda un palaiž Ierīci ekspluatācijā \_\_\_\_\_\_\_\_\_\_\_ laikā no Līguma noslēgšanas dienas.
   2. Pasūtītāja pilnvarotais pārstāvis, pieņemot Ierīci, pārbauda Ierīces atbilstību un kvalitāti. Ja Ierīce neatbilst šī Līguma noteikumiem, Pasūtītāja pilnvarotais pārstāvis sastāda defektu aktu. Turklāt šajā gadījumā Pasūtītājs ir tiesīgs nepieņemt un neapmaksāt defektu aktā norādīto un neatbilstošo Ierīci.
   3. Piegādātājs ne vēlāk kā 2 (divu) nedēļu laikā no akta saņemšanas brīža novērš aktā konstatētos trūkumus uz sava rēķina un maksā Pasūtītājam līgumsodu par Ierīces piegādes nokavējumu.
   4. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmju trīs eksemplāri (viens eksemplārs – Piegādātājam, divi eksemplāri – Pasūtītājam), Preču pavadzīmē - rēķinā tiek uzrādīta piegādātās Ierīces cena, PVN likme un kopējā cena ar PVN.
   5. Ierīce uzskatāma par piegādātu, uzstādītu, palaistu ekspluatācijā un nodotu Pasūtītājam ar brīdi, kad Puses (to pilnvarotās personas) parakstījušas pieņemšanas – nodošanas aktu un rēķinu (pavadzīmi).
   6. Pilnvarotā persona šī Līguma saistību izpildīšanā (pasūtīt, pieņemt Ierīci, parakstīt pavadzīmes, sastādīt un parakstīt defektu aktu):
      1. No Pasūtītāja puses:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr.+371\_\_\_\_\_\_\_\_\_\_\_\_\_\_\_\_; fakss: +371\_\_\_\_\_\_\_\_\_\_\_\_\_\_\_\_\_; e-pasts:\_\_\_\_\_\_\_\_\_\_\_\_\_\_\_\_\_;
      2. No Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, fakss \_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. **PUŠU APLIECINĀJUMI UN GARANTIJAS**
   1. Piegādātājs garantē, ka Ierīce ir jauna, iepriekš nelietota un atbilst visām Latvijas Republikas normatīvo aktu prasībām un standartiem attiecībā uz tās kvalitāti un drošību, kā arī Ierīces izgatavotāja sniegtajai informācijai.
   2. Ierīces garantijas laiks ir \_\_\_\_\_\_\_\_\_ (ne mazāk kā 24 (divpadsmit četri mēneši) no Ierīces “Nodošanas -pieņemšanas akta” abpusējas parakstīšanas brīža.
   3. Piegādātājs apņemas nodrošināt Ierīces kvalitāti atbilstoši Līguma un tā pielikumos noteiktajām prasībām.
   4. Piegādātājs apņemas veikt Ierīces uzstādīšanu un palaišanu ekspluatācijā ievērojot visu Ierīču uzstādīšanas un palaišanas ekspluatācijā regulējošo LR spēkā esošo normatīvo aktu noteiktās prasības.
   5. Piegādātājs garantē, ka Ierīce atbilst visām Latvijas Republikas normatīvo aktu prasībām un standartiem attiecībā uz to kvalitāti un drošību, kā arī Ierīces izgatavotāja sniegtajai informācijai.
   6. Pretendents piedāvātās Ierīces ražotāja/piegādātāja garantijas termiņā bez papildu samaksas nodrošinās Ierīces servisu (remontu) (ietver nepieciešamo rezerves daļu nomaiņu, transporta, personāla u.c. izmaksas, kas nepieciešamas Ierīces nepartrauktas darbības nodrošināšanai), saskaņā ar ražotāja noteiktajām rekomendācijām (ja attiecināms 1.pielikumā).
   7. Garantijas apkalpošanas reakcija laiks - ne vairāk, kā viena darba diena no elektroniskā paziņojuma (pa e-pastu) nosūtīšanas brīža.
   8. Piegādātājs nodrošina bez papildu samaksas Pasūtītāja personāla profesionālo apmācību Ierīces lietošanā uz vietas SIA “Grīvas poliklīnika” – Lielā ielā 42, Daugavpilī, izsniedzot apmācības dokumentu. Apmācības saturs un apjoms ir Piegādātāja kompetencē.
   9. Piegādātājs garantē, ka Ierīcei ir CE atbilstības sertifikāts.
   10. Piegādātājs garantē, ka Ierīcei ir pievienota ekspluatācijas instrukcija latviešu valodā, kā arī ražotāja dokumentācija Ierīces servisam un dezinfekcijai.

4.11. Ja garantijas periodā, Ierīces izmantošanas laikā, tai rodas tehniskas problēmas, kuru rezultātā vairs nevar turpināt šo Ierīci lietot ilgāk par 7 (septiņām) kalendārajām dienām, tad, sākot ar 8 (astoto) dīkstāves dienu Piegādātājs paredz aizvietošanu ar līdzvērtīgu Ierīci, kamēr Ierīcei tiek veikts bezmaksas remonts, bet ja nav iespējams šo Ierīci salabot, tad tiek piedāvāta jauna analoģiska Ierīce. Gadījumā ja Piegādātājs nepilda Līguma 4.11.punktā minēto, Pasūtītājs šādā gadījumā ir tiesīgs piemērot Piegādātājam līgumsodu, saskaņā ar Līguma 5.2.punktā noteikto.

1. **PUŠU ATBILDĪBA**
   1. Ja Piegādātājs neveic Ierīces piegādi Līgumā noteiktajā termiņā vai nepilda citus Līguma nosacījumus, Pasūtītājs ir tiesīgs piemērot Piegādātājam līgumsodu 0,1 % (nulle komats viens procents) apmērā no Līguma summas par katru nokavēto dienu, bet ne vairāk kā 10 % (desmit procenti) no Līguma summas.
   2. Ja Piegādātāja vainas dēļ Pasūtītājs nevar lietot Ierīci ilgāk par 7 (septiņām) kalendārajām dienām (Ierīces garantijas laikā bojājumu vai remonta dēļ Ierīces dīkstāve ir ilgāka par 7 (septiņām) kalendārajām dienām), Pasūtītājs šādā gadījumā ir tiesīgs piemērot Piegādātājam līgumsodu 0,5% (nulle komats pieci procenti) apmērā no Līguma summas, par katru dīkstāves dienu (sākot ar 8 dienu), bet ne vairāk kā 10% no Līguma summas.
   3. Ja Pasūtītājs neveic rēķina apmaksu Līgumā noteiktajā termiņā, Piegādātājs ir tiesīgs piemērot Pasūtītājam līgumsodu 0,1 % (nulle komats viens procents) apmērā no savlaicīgi neapmaksātās rēķina summas par katru nokavēto dienu, bet ne vairāk kā 10 % (desmit procenti) no neapmaksātās rēķina summas.
   4. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
   5. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.
   6. Ierīces kvalitātei ir jāatbilst šajā Līgumā norādītajām prasībām, Pasūtītāja pieprasījumam, kā arī visu Latvijas Republikas spēkā esošo normatīvo aktu prasībām, kas attiecas uz Ierīci.
2. **FIZISKO PERSONU DATU AIZSARDZĪBA**
   1. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
   2. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.
   3. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
   4. Līguma ietvaros, katra Puse pēc attiecīgi otras Puses rakstiska pieprasījuma, nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.
   5. Piegādātājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas.
3. **NEPĀRVARAMAS VARAS APSTĀKĻI**
   1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
   2. Pie šādiem apstākļiem pieskaitāmas - ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
   3. Par nepārvaramas varas apstākļiem nevar tikt atzīta Piegādātāju un citu sadarbības partneru saistību neizpilde, vai nesavlaicīga izpilde.
   4. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) kalendāro dienu laikā par tiem jāpaziņo otrai Pusei, norādot iespējamo saistību izpildes termiņu.
   5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) kalendārām dienām, Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras Puses zaudējumu atlīdzību.
4. **LĪGUMA SPĒKĀ ESAMĪBA, GROZĪŠANA UN TĀ IZBEIGŠANA**
   1. Līgums stājas spēkā ar brīdi, kad to ir parakstījušas abas Puses, un ir spēkā līdz pilnīgai Pušu saistību izpildei.
   2. Līgums var tikt izbeigts ar savstarpēju rakstisku Pušu vienošanos vai citādi saskaņā ar Latvijas Republikas normatīvajiem aktiem.
   3. Pusēm ir tiesības vienpusēji izbeigt Līgumu pirms termiņa, ja:
      1. viena no Pusēm likumā noteiktajā kārtībā tiek atzīta par maksātnespējīgu vai bankrotējušu vai pret to uzsākts likvidācijas process;
      2. ja ir iestājušies un ilgst vairāk kā 3 (trīs) mēnešus nepārvaramas varas apstākļi, kas kādai no Pusēm padara tās saistību izpildi par neiespējamu.
   4. Pasūtītājs ir tiesīgs vienpusēji izbeigt Līgumu, 3 (trīs) darba dienas iepriekš rakstiski brīdinot Piegādātāju, nosūtot rakstisko paziņojumu par Līguma izbeigšanu Piegādātājam, gadījumā, ja Piegādātājs Līguma 3.1.punktā noteiktajā termiņā Ierīci nepiegādāja, neuzstādīja un nepalaida ekspluatācijā vai, ja Piegādātājs piegādā Līguma noteikumiem neatbilstošu Ierīci.
   5. Pasūtītājam ir tiesības vienpusēji nekavējoties atkāpties no Līguma, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   6. Jebkuras izmaiņas vai papildinājumi Līgumā jānoformē rakstiski un jāparaksta abām Pusēm. Šādas izmaiņas un papildinājumi ar to parakstīšanas brīdi kļūst par šī Līguma neatņemamu sastāvdaļu.
   7. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto.
5. **CITI NOTEIKUMI**
   1. Puses garantē, ka tām ir attiecīgās pilnvaras, lai slēgtu šo Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.
   2. Jautājumi, kas nav noteikti šajā Līgumā, tiek risināti saskaņā ar spēkā esošajiem Latvijas Republikas tiesību normatīvajiem aktiem.
   3. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikas tiesību aktos noteiktajā kārtībā.
   4. Puses apņemas neizpaust un neizmantot konfidenciālu informāciju, ko Puses savstarpēji ieguvušas, pildot šī Līguma nosacījumus. Par konfidenciālu informāciju tiek uzskatīta tāda informācija, kas nav publiski pieejama trešajām personām.
   5. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
   6. Kādam no šī Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos.
   7. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tas nekavējoties, bet ne vēlāk kā 7 (septiņu) kalendāro dienu laikā paziņo par to otrai Pusei.
   8. Līgums ir sastādīts un parakstīts \_\_\_ (\_\_\_\_\_\_\_\_\_\_\_\_) eksemplāros, katrai Pusei pa vienam. Abiem eksemplāriem ir vienāds juridisks spēks.
   9. Līgumam tā spēkā stāšanās brīdī pievienoti šādi pielikumi:

1.Pielikums: “Tehniskais piedāvājums”;

2.Pielikums: “Finanšu piedāvājums”.

**10. PUŠU REKVIZĪTI UN PARAKSTI**

|  |  |  |
| --- | --- | --- |
|  | *Pasūtītājs* | *Piegādātājs* |
|  | ***SIA “Grīvas poliklīnika”*** |  |
| *Juridiskā adrese* | Lielā iela 42, Daugavpils, LV-5418 |  |
| *Faktiskā adrese* | Lielā iela 42, Daugavpils, LV-5418 |  |
| *Tālrunis* | +371 6 5422876, +371 65422844 |  |
| *Reģ. Nr.* | 41503015297 |  |
| *Banka* | AS “SEB Banka” |  |
| *Bankas kods* | UNLALV2X |  |
| *Konta Nr.* | LV03UNLA0005000609547 |  |
| *e-pasts* | grivas.poliklinika@inbox.lv |  |
|  | *Valdes loceklis Andris Pļaskota* | *Paraksttiesīgās amatpersonas*  *paraksta atšifrējums, amats* |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)